****

**BALVU NOVADA**

**ŽĪGURU BIBLIOTĒKAS**

**PĀRSKATS PAR DARBU**

**2024.GADĀ**

**SATURA RĀDĪTĀJS**

lpp  
 **Kopsavilkums…………………………………………………………………. 3**

1. **Vispārīgs bibliotēkas raksturojums …………………………………………….... 3**
2. **Finansiālais nodrošinājums……………………………………………………….. 4**
3. **Materiālā un tehniskā stāvokļa vērtējums………………………………………. 4**
4. **Personāls …………………………………………………………………………… 5**
5. **Pakalpojumu piedāvājums un pieejamība ………………………………………. 5**
6. **Krājums ……………………………………………………………………………. 9**
7. **Darbs ar bērniem un jauniešiem …………………………………………………. 12**
8. **Novadpētniecība …………………………………………………………………… 13**
9. **Projekti ……………………………………………………………………………... 14**
10. **Publicitāte ………………………………………………………………………….. 14**
11. **Sadarbības tīkla raksturojums …………………………………………………… 16**
12. **Pielikumi …………………………………………………………………………… 17**

**Kopsavilkums**

**Darba prioritātes:**

* turpināt darbu, lai attīstītu bibliotēku par izglītības, informācijas, sabiedriskās saskarsmes un kultūras  
  centru;
* pilnveidot bibliotēkas darbinieka profesionalitāti, paaugstinot kvalifikāciju;
* nodrošināt operatīvus un kvalitatīvus pakalpojumus bibliotēkas lietotājiem;
* nodrošināt pilnvērtīgu un kvalitatīvu krājumu attīstību un komplektēšanu, pilnveidot un  
  attīstīt tradicionālo un elektronisko resursu izmantošanu.

1. **VISPĀRĪGS BIBLIOTĒKAS RAKSTUROJUMS**

**Īss situācijas apraksts**

Žīguru bibliotēka atrodas Latvijas Ziemeļaustrumos. Bibliotēka ir Balvu novada Žīguru pagasta pašvaldības izglītojoša, informatīva un kultūras iestāde, kas Bibliotēku likumā noteiktajā kārtībā reģistrēta  
Latvijas Republikas Kultūras ministrijā. Bibliotēka atrodas bērnudārza ēkā, blakus ir Meža muzejs, skola (01.08.2024. slēgta).

Bibliotēkas darbības pamatmērķis ir daudzveidīgu, kvalitatīvu pakalpojumu un resursu piedāvājums ikvienam novada iedzīvotājam izglītības, informācijas un personības izveides vajadzībām.

2024.gadā Žīguru bibliotēkas telpās izveidoja Balvu novada Valsts un pašvaldības vienoto klientu apkalpošanas centru. Bibliotekāra un Žīguru VPVKAC pienākumus veic viens darbinieks. No 2024.gada 1.jūnija līdz 2024.gada 31.decembrim tika noteikta 4 dienu darba nedēļa.

2024.gadā akreditācija nav notikusi.

***“Bibliotēku sadarbības modelis”***

|  |  |
| --- | --- |
| **Bibliotēku sadarbības modelis reģionā** | Atzīmēt atbilstošo |
| Centralizēts |  |
| Decentralizēts | x |
| Jaukta tipa |  |

1. **FINANSIĀLAIS NODROŠINĀJUMS**

***“Bibliotēkas izdevumi”***

|  |  |  |  |
| --- | --- | --- | --- |
|  | **2022** | **2023** | **2024** |
| **Izdevumi kopā (EUR)** | Ietverts Balvu CB kopējā budžetā | Ietverts Balvu CB kopējā budžetā | Ietverts Balvu CB kopējā budžetā |
| Darbinieku atalgojums (bruto) | Ietverts Balvu CB kopējā budžetā | Ietverts Balvu CB kopējā budžetā | Ietverts Balvu CB kopējā budžetā |
| Krājuma komplektēšana | 1078 | 1080 | 1000 |

**Vērtējums par finansējuma atbilstību bibliotēkas funkciju veikšanai un attīstībai:**

Bibliotēkas finansiālais nodrošinājums ir apmierinošs – tas nodrošina pamatfunkciju veikšanu. pietiek gan grāmatu, gan periodisko izdevumu iegādei.

1. **MATERIĀLĀ UN TEHNISKĀ STĀVOKĻA VĒRTĒJUMS**

Tā kā bibliotēkas telpās izveidoja Balvu novada Valsts un pašvaldības vienoto klientu apkalpošanas centru, tad tika pārbūvēts lievenis un pie ieejas ieklāja nelielu bruģa laukumu.

***“Bibliotēkas iekārtas un aprīkojums”***

|  |  |  |  |
| --- | --- | --- | --- |
|  | **Darbiniekiem (skaits)** | **Lietotājiem (skaits)** | **Piezīmes** |
| Datori | 1 | 3 |  |
| Plānie klienti |  |  |  |
| Multifunkcionālās iekārtas |  | 3 | Melnbaltās multifunkcionālās iekārtas izmanto gan darbinieks, gan lietotājs. |
| Printeri |  |  |  |
| Kopēšanas iekārtas |  |  |  |
| Skeneri |  |  |  |
| Citas iekārtas (portatīvais dators) | 1 |  |  |

**Materiālā un tehniskā stāvokļa vērtējums darbā ar bērniem un jauniešiem:**

Bibliotēkā bērniem ir sava atpūtas zona, un tai blakus atrodas grāmatu plaukti ar literatūru, kas domāta bērniem un jauniešiem.

**Problēmas un to risinājumi materiālā un tehniskā stāvokļa jomā:**

Esošo datoru skaits spēj nodrošināt bibliotēkas apmeklētāju prasības.

Atbilst ANO Ilgtspējīgas attīstības mērķiem



1. **PERSONĀLS**

**Personāla raksturojums:**

Bibliotēkā strādā viens bibliotēkas darbinieks – bibliotēkas vadītāja, kura paralēli pilda arī Balvu novada Valsts un pašvaldības vienoto klientu apkalpošanas centra speciālistes pienākumus.

Bibliotēkas vadītājai ir augstākā pedagoģiskā izglītība (latviešu valodas un literatūras skolotāja), ir maģistra grāds. Darba slodze ir 0,85. No 01.06.24. līdz 31.12.24. slodze tika samazināta par 20%.

Irpabeigta profesionālās pilnveides izglītības programma “Informācijas un bibliotēku zinību pamati” (240 stundas), kuru organizēja Latvijas Nacionālā bibliotēka.

**Finansējums personāla attīstībai (profesionālajai pilnveidei, pieredzes apmaiņas braucieniem u. tml.):**

Bibliotekāra nepārtrauktai kvalifikācijas celšanai ir vajadzība pēc semināriem, kursiem, tāpēc iespēju robežās tiek izmantoti klātienes un tiešsaistes piedāvājumi. Ir iegūti apliecinājumi. Tā, piemēram, 10. oktobrī apmeklēju Balvu muižas konferenču zālē Grāmatu svētku atklāšanas pasākumu.

Gūtās zināšanas un pieredze veicina bibliotēkas modernizēšanu, darba kvalitātes paaugstināšanu, pakalpojuma klāsta paplašināšanos un padziļināšanu, tālākizglītības organizēšanu, vārdu sakot, bibliotekāram jāspēj veidot bibliotēkā tādu vidi, kur ikviens jūtas gaidīts un saprasts.

1. **PAKALPOJUMU PIEDĀVĀJUMS UN PIEEJAMĪBA**

Žīguru pagastā uz 2025.gada 1. janvāri bija deklarēti 516 iedzīvotājs, no tiem 64 bērni un jaunieši līdz 18 gadu vecumam. Bibliotēkā reģistrēti 87 lasītāji, tai skaitā 27 lasītāji līdz 18 gadu vecumam.

Visa gada garumā tika sniegta informācija par bibliotēkā pieejamajiem pakalpojumiem, iegādāto presi un grāmatām (mājas lapa, Facebook, informācijas stends pagasta centrā, skolā, e- pasti).

Lielākā daļa bibliotēkas apmeklētāju ir senioru vecumā.

**“Bibliotēkas pamatrādītāji”**

|  |  |  |  |  |  |
| --- | --- | --- | --- | --- | --- |
|  | **2022** | **2023** | **2024** | **% salīdzinot ar iepr. gadu** | |
| Aktīvo lietotāju skaits | 121 | 102 | 87 | -16% | -15% |
| *t. sk. bērni līdz 18.g.* | 39 | 37 | 27 | -5% | -27% |
| Bibliotēkas apmeklējums | 737 | 855 | 842 | +16% | -2% |
| *t. sk. bērni līdz 18.g.* | 183 | 194 | 145 | +6% | -25% |
| Virtuālais apmeklējums | 3001 | 2761 | 1846 | -8% | -33% |
| Izsniegums kopā | 2077 | 2170 | 1973 | +4% | -9 % |
| *t. sk. grāmatas* | 1103 | 1139 | 1064 | +3% | -7% |
| *t. sk. periodiskie izdevumi* | 974 | 946 | 736 | -3% | -22% |
| *t. sk. bērniem līdz 18.g.* | 257 | 295 | 234 | +15% | -21% |
| Bibliotekārais aptvērums % no iedz. skaita pagastā, pilsētā, reģionā | 21 | 20 | 17 | -5% | -15% |
| *t. sk. bērni līdz 18 g.* | 57% | 61% | 44% | -7% | -28% |
| \*Iedzīvotāju skaits | 588 | 521 | 516 | -11% | - 0,9 % |

\* . [Pilsonības un migrācijas lietu pārvaldes dati](https://www.pmlp.gov.lv/lv/iedzivotaju-registra-statistika-2020-gada)

Iedzīvotāju skaits salīdzinājumā ar 2023.gadu ir mazliet samazinājies. Nav noslēpums, ka daļa iedzīvotāju ir tikai deklarējušies pagastā, bet patiesībā dzīvo un strādā citur Latvijā vai arī izbraukuši uz citu Eiropas valsti.

Žīguru pagasta bibliotēka ir vietējās nozīmes publiskā bibliotēka, kuras telpās atrodas arī Balvu novada Valsts un pašvaldības vienotais klientu apkalpošanas centrs.

Bibliotēka sniedz iedzīvotājiem informācijas un uzziņu pakalpojumus, izmantojot tradicionālos un elektroniskos informācijas avotus, datu bāzes, starpbibliotēku abonementu.

Bibliotēka piedāvā apmeklētājiem šādus bezmaksas pakalpojumus:

* grāmatu un preses izdevumu izsniegšanu;
* informācijas un uzziņu sniegšanu;
* konsultēšanu un apmācību elektronisko resursu izmantošanā;
* interneta un datora izmantošanu.

Grāmatu rezervēšana iespējama Balvu novada elektroniskajā kopkatalogā, gan arī bibliotēkas e-pastā, gan piezvanot, gan apmeklējot bibliotēku.

Ir iespējams izmantot maksas pakalpojumus. Bibliotēkas maksas pakalpojumi tiek piedāvāti saskaņā ar likumos un citos normatīvajos dokumentos noteikto kārtību, ar pakalpojumu izmaksām var iepazīties gan bibliotēkas mājas lapā, gan arī uz vietas, bibliotēkā.

Apmeklētājiem pieejams grāmatu fonds, 2024.gadā arī 13 preses izdevumi, lietotāju rīcībā datori. Viena lasītāja izmantoja pielāgotās literatūras grāmatas. Tās tiek pasūtītas Balvu pielāgotajā literatūras bibliotēkā.

**Pakalpojumu attīstība, jauninājumi – kopaina, piemēri, vērtējums:**

Bibliotēkas galvenie pakalpojumi ir iespēja lasīt jaunāko literatūru- grāmatas, presi, izmantot IT tehnoloģijas. Tā lietotājiem atvērta 34 stundas nedēļā, izņemot laika posmu no 01.06.24. līdz 31.12.24. (27 stundas). Informāciju tehnoloģiju resursi ir pieejami iedzīvotājiem bibliotēkas darba laikā, bet steidzamos gadījumos arī ārpus darba laika un brīvdienās. Katru gadu bērni tiek iesaistīti „Bērnu, jauniešu un vecāku žūrijā”, otrajā pusgadā tika strādāts tikai ar PPI bērniem, jo vietējā skola 01.08.24. tika slēgta, un skolēni tagad mācās Viļakas vidusskolā. Transporta dēl, bibliotēku apmeklēt nesanāk.

Bibliotēkā ir pieejama bezmaksas interneta izmantošana (i –punkts). Grāmatu rezervēšana iespējama Balvu CB elektroniskajā kopkatalogā, gan arī bibliotēkas e-pastā, gan piezvanot un apmeklējot bibliotēku.

Bibliotēkas pakalpojumu pieejamības vērtējums ir atbilstošs iedzīvotāju prasībām.

Bibliotēkas pakalpojumu attīstība:

* turpināt pilnveidot Žīguru bibliotēku kā nozīmīgu kultūras un informācijas centru Žīguru pagastā;
* izmantot elektroniskā kataloga, SBA sniegtās iespējas, piedāvāt izmantot tās lietotājiem;
* apmācīt lietotājus meklēt un piekļūt informācijai internetā, bibliotēkas fondā;
* turpināt darbu pie Žīguru bibliotēkas mājas lapas papildināšanas, ievietot tajā jaunāko informāciju, lai ikviens apmeklētājs varētu gūt pilnvērtīgu priekšstatu par bibliotēkas darbu un piedāvātajiem pakalpojumiem;
* nodrošināt lietotāju pieprasījumu pēc materiāliem, uzziņām;
* veikt darbu novadpētniecības materiālu vākšanā un apkopošanā;
* piedalīties lasīšanas veicināšanas programmās – ‘’Bērnu un Jauniešu Žūrija’’, “Ziemeļvalstu literatūras nedēļa”;
* regulāri iesaistīties dažādos semināros, profesionālajā apmācībā un kursos.

**Bibliotēkas pieejamība un pakalpojumi personām ar īpašām vajadzībām – īss situācijas raksturojums:**

Bibliotēkas telpas nav piemērotas cilvēkiem ar kustību traucējumiem. Personas ar īpašām vajadzībām tiek apkalpotas individuāli, sazinoties pa telefonu, nogādājot literatūru un presi mājās.

2024. gadā bibliotēkas vadītāja piegādāja grāmatas un periodiku uz mājām 2 pagasta seniorēm.

Šogad izmantojām Balvu pielāgotās literatūras bibliotēkas krājumu. To veido izdevumi parastajā iespieddrukā un pielāgotā formātā: audioformātā, palielinātā drukā un Braila rakstā. Audiogrāmatas pieejamas MP3 formātā kompaktdiskos un zibatmiņās. Žīguru bibliotēkā nav vajadzīgās iekārtas audio grāmatu atskaņošanai. Aptaujātie lasītāji, pagaidām neizsaka vēlmi klausīties, uzskata, ka nekas nevar aizstāt lasīt pašam. Tiklīdz radīsies interese par šādu pakalpojumu, mēģinās iegādāties klausīšanās iekārtu. Pagaidām tikai viena lasītāja izmanto pielāgotās literatūras grāmatas.

**Pakalpojumi un pasākumi atsevišķām lasītāju mērķgrupām (uzņēmēji, bezdarbnieki, imigranti, mājsaimnieces, seniori, ģimenes u.c.) – situācijas raksturojums:**

Katrai lietotāju mērķgrupai ir savas intereses, tāpēc cenšos tās ievērot, komplektējot krājumu.  
Izveidojušās lasītāju grupas- latviešu oriģinālliteratūras, vēsturiskās literatūras ārzemju daiļliteratūras,

detektīvu un kriminālās literatūras cienītāji. Maijā notika grāmatu draugu pirmā tikšanās “Džo Vitāles atziņas par laimīgu dzīvi”.

Kā Balvu novada Valsts un pašvaldības vienotais klientu apkalpošanas centrs sniedz pakalpojumus bezdarbniekiem, palīdzot viņiem ar visāda veida dokumentu aizpildīšanu, meklēšanu un izdruku.

Ar katru pieaugušo bibliotēkas apmeklētāju tiek strādāts individuāli. Tiem lasītājiem, kuriem mājās ir personīgais dators un pieeja internetam, regulāri tika pārsūtīta informācija par jaunāko literatūru.

**Uzziņu un informācijas darbs – īss situācijas apraksts, vērtējums:**

Lietotāji izmanto iespēju, lai bibliotēkā atrastu un sagatavotu uzziņas, atrastu nepieciešamo  
informāciju, izglītotos. Viņiem ir iespēja pasūtīt grāmatas no visām reģiona bibliotēkām.  
Uzziņu, informācijas un izglītojošais darbs ir atkarīgs no lietotāju vēlmēm, kas jāpalīdz  
izpildīt. Nepieciešamības gadījumā apmeklētājiem sniedzu konsultācijas darbā ar datoru un internetu.  
Pašvaldības, valsts institūciju un nevalstisko organizāciju informācija pieejama iedzīvotājiem  
bibliotēkā drukātā formātā, kā arī internetā, mājas lapās. Lietotāji tika individuāli konsultēti par bibliotēkas krājuma un kataloga izmantošanu, kā arī bibliotēkas vadītāja sniedza konsultācijas, lai lietotājs prastu meklēt sev vajadzīgo interneta portālos un elektroniskajos katalogos, informatīvajās lapās, Balvu novada un Žīguru bibliotēkas mājas lapās.

Lietotājiem bija iespēja telefoniski vai ar e-pasta palīdzību uzzināt bibliotēkas darba laiku, vienoties par grāmatu pasūtīšanu, rezervēšanu, saņemšanu, pagarināšanu, kā arī saņemt sev nepieciešamo informāciju uz vietas bibliotēkā. Visa jaunākā informācija tika ievietota bibliotēkas mājas lapā, bibliotēkā, kā arī pagasta centrā uz informācijas stenda.

Bibliotēkā ir plašs tematisko mapju klāsts. Atskaites periodā jaunas tematiskas mapes netika veidotas, bet esošās tika papildinātas.

**Pašvaldības, valsts institūciju un nevalstisko organizāciju informācijas pieejamība iedzīvotājiem:**

Bibliotēkā iedzīvotājiem ir pieejama pašvaldības, valsts institūciju un nevalstisko organizāciju informācija, ir iespēja aplūkot un saņemt dažādus materiālus par Eiropas Savienību. Apmeklētājiem ir pieejama visāda veida informācija par izmaiņām un aktualitātēm valsts institūciju noteikumos. Par pašvaldības izmaiņām apmeklētājiem bija iespēja uzzināt no novada informatīva izdevuma, kas pieejams bibliotēkā. Par konkursiem un projektiem varēja uzzināt bibliotēkā.

**Elektroniskais katalogs kā pakalpojums:**

Žīguru bibliotēka pastāvīgi izmantoja Balvu CB elektronisko katalogu, šo iespēju piedāvāja arī bibliotēkas apmeklētājiem.

ALISES programmas bibliotēkā nav.

**Digitalizācija – kopaina, īss situācijas apraksts:** 2024. gadā nav digitalizēts neviens dokuments.

**Iekšzemes un starptautiskais SBA:**

***Tabula “SBA rādītāji”***

|  |  |  |  |
| --- | --- | --- | --- |
| **SBA** | **2022** | **2023** | **2024** |
| No citām Latvijas bibliotēkām saņemto dokumentu skaits | 37 | 23 | 16 |
| Uz citām Latvijas bibliotēkām nosūtīto dokumentu skaits | 1 | 1 | 1 |
| No Latvijas Neredzīgo bibliotēkas saņemtās pielāgotās literatūras skaits |  |  | 12 |

Atskaites periodā tika izmantoti SBA pakalpojumi.

Apmeklētāji ir apmierināti, ka paziņojums par izmaiņām bibliotēkā laicīgi tika izvietots pie informācijas stenda pagasta centrā. Tāpat informācija bija atrodama bibliotēkas mājas lapā un pie bibliotēkas ieejas. Mutiskās sarunās tika noskaidrots, kā labāk un efektīgāk uzlabot jau esošo bibliotēkas darbību.

Atbilst ANO Ilgtspējīgas attīstības mērķiem

  

1. **KRĀJUMS**

**Krājuma komplektēšanas politika un organizācija:**

**Informācija par krājuma komplektēšanas politikas dokumentu:** Dokumentu var apskatīt šeit: <http://www.bibliotekas.lv/ziguri/admin/pages/modify.php?page_id=194>

**Krājuma komplektēšanas un organizācijas prioritātes pārskata periodā:**

Bibliotēkas galvenais uzdevums - veidot krājumu universālu un aktuālu.

Bibliotēku krājumu komplektēšanā svarīgi ir zināt, ko vēlas un kas nepieciešams lasītājam. Izvērtējot periodikas pasūtīšanu, iepriekš to noskaidroju sarunās ar lasītājiem, uzklausīju viņu vēlmes, kā arī pati analizēju, kuru periodiku lasa vairāk, kuru nē.

Stabilu vietu pieprasījumā ieņēma daiļliteratūra, īpaši latviešu oriģinālliteratūra, it sevišķi, pieprasītas bija grāmatas, kas saistītas ar vēsturiskiem notikumiem. Svarīgākais ir nodrošināt, lai jebkurš bibliotēkas lietotājs saņemtu vajadzīgo informāciju īstajā vietā un īstajā laikā. Tādēļ, komplektējot, papildinot un norakstot krājumu, vērā tiek ņemts lasītāju pieprasījums un mūžizglītības vajadzības.

Bibliotēka cenšas iegādāt daudzpusīgu literatūru bērniem, kaut gan pēdējā laikā samazinās lasītāju skaits šajā vecumā. To ietekmēja skolas slēgšana, kad skolēniem jāmācās blakus esošajā skolā. Viņi kļūst par šīs skolas lasītājiem.

Iespēju robežās, lai bibliotēkā neveidotos novecojušu izdevumu krātuve, kuru neviens vairs negrib lasīt, tika iepirktas jaunākas literatūras grāmatas. Pensijas vecuma cilvēkiem patīk vairāk periodikas izdevumi un latviešu autoru literatūru, it sevišķi, ir pieprasīti Vakara romāni.

**Krājuma komplektēšanas finansiālais nodrošinājums:**

***“Krājuma komplektēšanas finansiālais nodrošinājums”***

|  |  |  |  |
| --- | --- | --- | --- |
|  | **2022** | **2032** | **2024** |
| Pašvaldības finansējums krājuma komplektēšanai | 1078 | 1080 | 1000 |
| *t. sk. grāmatām* | 678 | 680 | 600 |
| *t. sk. periodiskajiem izdevumiem* | 400 | 400 | 400 |
| Finansējums krājumam uz 1 iedz. skaita pagastā, pilsētā, reģionā | 1,83 | 2,07 | 1,93 |
| Finansējums krājuma komplektēšanai kopā | 1311 | 1082 | 1000 |

Krājuma inventarizācijas gads – 2022. gads.

Krājuma dokumentu rezervēšanas un pasūtīšana iespējas-  
 lietotājiem ir iespēja dokumentus pasūtīt un rezervēt, sazinoties pa telefonu, e-pastu, izmantojot  
 SBA.

**Krājuma rādītāji:**

***“Krājuma rādītāji”***

|  |  |  |  |
| --- | --- | --- | --- |
|  | **2022** | **2023** | **2024** |
| Jaunieguvumi kopā | 443 | 412 | 397 |
| *t. sk. grāmatas* | 128 | 103 | 103 |
| *t. sk. latviešu daiļliteratūra* | 43 | 43 | 36 |
| *t. sk. bērniem* | 34 | 29 | 26 |
| Izslēgtie dokumenti | 521 | 423 | 328 |
| Krājuma kopskaits | 6483 | 6473 | 6542 |
| Grāmatu krājuma apgrozība | 0,20 | 0,22 | 0,20 |
| Periodisko izdevumu apgrozība | 0,70 | 0,74 | 0,61 |

**Situācijas raksturojums, rādītāju analīze, secinājumi:**

Atskaites periodā, salīdzinājumā ar iepriekšējo gadu, īpašu izmaiņu nav. 2024.gadā bibliotēka iegādājās 102 grāmatas. Krājumu papildināja arī LNB Grāmatu iepirkums, LNB Bērnu, jauniešu un vecāku žūrijas grāmatas, dažādi individuālie dāvinājumi

Literārajās izstādēs un tematiskajās izstādēs tika popularizēts bibliotēkas krājums. To tematiku varēja apskatīt Žīguru bibliotēkas mājas lapā. Tās tika veltītas dzejnieku un rakstnieku jubilejām, kā arī varēja iepazīties ar dažādu nozaru grāmatām. Lasītājs, ienākot bibliotēkā, apskatīja izstādi un izvēlējās sev tīkamu grāmatu.

Vispieprasītākā vienmēr bijusi daiļliteratūra un ļoti patīkami, ka pēdējos gados lietotāji biežāk izvēlas tieši latviešu autoru darbus.

**Datubāzes:**

* **Abonētās tiešsaistes datubāzes (t.sk. ar piekļuvi ārpus bibliotēkas telpām):**

Bibliotēkā ir pieejamas šādas datu bāzes: Letonika, Lursoft laikrakstu bibliotēka. Letonika un News pieejamas tikai bibliotēkas telpās.

* **Pašu veidotās datubāzes:** nav
* **Datubāzu izmantojuma rādītāji, secinājumi:**

***“Bibliotēkā pieejamo datubāzu izmantojums”***

|  |  |  |  |
| --- | --- | --- | --- |
| **Dabubāze** | **2022** | **2023** | **2024** |
| Letonika | 107 | 82 | 204 |
| lejuplāžu skaits |  |  |  |
| News | - | - | - |
| lejuplāžu skaits | - | - | - |

**Krājuma un datubāžu popularizēšana:**

Regulāri tiek veidotas literārās un tematiskās izstādes, un jauno grāmatu apskats. Lietotāji tika individuāli konsultēti par bibliotēkas krājuma un kataloga izmantošanu, kā arī bibliotēkā tika sniegtas konsultācijas, kas nepieciešamas, lai lietotājs prastu meklēt sev vajadzīgo interneta portālos un elektroniskajos katalogos, informatīvajās lapās, novada un Žīguru bibliotēkas mājas lapās.

**Darbs ar parādniekiem:**

Darbs ar parādniekiem notiek individuāli, kā arī uz informācijas dēļa tiek uzlikti atgādinājumi, neminot konkrētus lasītājus, par to, ka jāatgriež grāmatas bibliotēkā.

**Ar bibliotēkas krājumu saistītās problēmas un to risinājumi, vajadzības:**

Būtisku problēmu nav.

Atbilst ANO Ilgtspējīgas attīstības mērķiem:

1. **DARBS AR BĒRNIEM UN JAUNIEŠIEM.**

**Darba ar bērniem un jauniešiem raksturojums un vispārīgie rādītāji**

Atskaites periodā darbs ar bērniem un jauniešiem veikts iespēju robežās. Tika plānoti pasākumi, kuros bērniem un jauniešiem iepazinās ar aizraujošo un interesanto grāmatu pasauli. Bibliotēka piedalījās lasīšanas veicināšanas programmā “Bērnu, jauniešu un vecāku žūrija”. Lasīšanas veicināšanas programmā visās attiecīgā vecuma grupās piedalījās 11 bērni un jaunieši un 4 vecāki. Piedaloties šajā programmā, ieguvēji ir paši dalībnieki, jo, aizpildot anketas, skolēni mācās novērtēt izlasīto grāmatu un šo novērtējumu izsaka atbildīgi.

**Bibliotēku krājuma veidošana un papildināšana, jaunieguvumu proporcionalitāte, salīdzinot iegādāto pieaugušo un bērnu un jauniešu literatūru un lasītāju sastāvu:**

Uzklausot un analizējot lasītāju vēlmes, tika noskaidrots, kādas grāmatas patīk. Pārsvarā jaunākas grāmatas bibliotēka saņem no apgāda “Zvaigzne ABC” un SIA “Virja”. Prieks, ka krājumu 2024.gadā lasīšanas veicināšanas programmas “Bērnu, jauniešu un vecāku žūrija” ietvaros papildināja visa grāmatu kolekcija.

**Uzziņu darbs, pakalpojumi, prasmju un iemaņu attīstīšana, pasākumi dažādām vecuma grupām:**

Individuāli skolēni tika iepazīstināti ar bibliotēkas darba specifiku, bibliotēkas izkārtojumu un informācijas apguves prasmēm.

Izmantojot bibliotēkas krājumu un informācijas tehnoloģijas, skolēniem dota iespēja pilnveidot darbu pie projektu izstrādes un gūt jaunas zināšanas par skolā uzdotiem jautājumiem - par rakstniekiem, novadniekiem, atsevišķām valstīm, mācību iestādēm, meklējot atbildes dažādiem konkursiem un projektiem.

**Bibliotēkas sadarbības tīkls bērnu un jauniešu apkalpošanā, nozīmīgākie partneri, sadarbības vērtējums:**

Parpasākumu vietu tiek izvēlēta gan bibliotēka, gan tuvējā pamatskola, arī bērnudārza telpas. Bibliotēkai bija laba sadarbība ar Viduču pamatskolu ( izglītības iegūšanas vieta – Žīguri) . Skolotāji bija atsaucīgi. Bērnudārza audzinātājas vienmēr centās atrast un veltīt laiku, lai kopīgi rosinātu gan vecākus, gan bērnus lasīt grāmatas, daudz izmantoja piedāvāto materiālu, lai pilnveidotu savas nodarbības.

**Problēmas bibliotēku darbā ar bērniem un jauniešiem, to iespējamie risināšanas ceļi:**

Protams, vienmēr jau gribas, lai bērni aktīvāk iesaistītos grāmatu lasīšanā, bet diemžēl ne viss ir bibliotekāra rokās. Var minēt tikai dažus iemeslus, kas ietekmē bērnu iespējas apmeklēt Žīguru bibliotēku :

* Aizbraukšana ar vecākiem uz pastāvīgu dzīves vietu ārzemēs vai citur;
* Jaunas tehnoloģijas iespējas. Bērniem vairs negribas lasīt. Diemžēl daudziem mobilais telefons ar interneta pieslēgumu ir aizstājis grāmatu. Daudzas interneta vietnes piedāvā bezmaksas vajadzīgo lejupielādi. Tādējādi lielāko daļu no bērna brīvā laika aizņem internets un sociālie tīkli.
* Daļa skolēnu, kuri pabeiguši mācības pagasta skolā, dodas citur mācīties, un tur ir ērtāk tikt pie vajadzīgās literatūras.
* Lielu ieguldījumu prasa ‘’Bērnu un Jauniešu žūrijas’’ programma. Bērni labprāt piesākās dalībai, bet ar lasīšanu gan neiet tik ātri un tik viegli kā gribētos.
* Pēdējos gados bērni negrib lasīt un neprot labi lasīt, līdz ar to diezgan sarežģīti strādāt. Daudz ir atkarīgs no bērnu vecākiem. Ja vecāki nemudinās, nemācīs un nepieradinās bērnus pie lasīšanas, nekas labs arī nebūs un iespieddarbu izsniegums ar katru gadu kritīs. Viens pats bibliotekārs nevar iemācīt un pieradināt bērnu pie lasīšanas. Tas jādara gan vecākiem, gan skolai, gan bibliotēkai.
* 2024.gada 1.augustā blakus esošā skola tika slēgta. Šis faktors ļoti ietekmēja bibliotēkas lasītāju skaitu.

Atbilst ANO Ilgtspējīgas attīstības mērķiem:



1. **NOVADPĒTNIECĪBA.**

**Novadpētniecības darba virzieni un pakalpojumi, pārskata perioda prioritātes:**

Bibliotēka joprojām piedāvā saviem apmeklētājiem padalīties ar senām vai ne tik senām fotogrāfijām, rakstiem par Žīguru pagastu, cilvēkiem un notikumiem, lai varētu papildināt novadpētniecības materiālus.

**Novadpētniecības krājums:**

**komplektēšana, ietverto materiālu veidi:** Novadpētniecības materiāli tiek regulāri pārskatīti un papildināti. Novadpētniecības plauktā sakārtotas grāmatas, kas saistās ar mūsu novadu, un tādas kuru autori ir mūsu novadnieki.

**digitalizācija, digitālie resursi un to veidošana:** 2024. gadā neviena digitāla kolekcija netika veidota.

**krājuma kvalitātes, aktualitātes, attīstības novērtējums:** Novadpētniecības krājums bibliotēkā ir apmierinošs.

**izmantojums:** Tāpat bibliotēkas apmeklētājus piesaista albumi, kas saistās ar Žīguru pagastu, tā cilvēkiem.

**Novadpētniecības darba popularizēšana:**

Bibliotēkas telpās regulāri tika veidotas izstādes, kurās tika popularizēti novadpētniecības materiāli, notikumi gadu gaitā.

**Galvenie secinājumi pārskata periodā, nākotnes prognozes, vajadzības:**

Bibliotēkas darbā novadpētniecības darbs ir jāuzskata par svarīgu darba virzienu, ieguldot nozīmīgu darbu, apkopojot, popularizējot un saglabājot novadpētniecības krājumu nākamajām paaudzēm. Joprojām mēģinu rosināt pagastā esošos vēsturniekus uzrakstīt grāmatu par Žīguru pagastu laikmeta griežos.

Atbilst ANO Ilgtspējīgas attīstības mērķiem:



1. **PROJEKTI**

Atskaites gadā nav rakstīti projekti.

1. **PUBLICITĀTE**

**Bibliotēkas tēla veidošana, publicitāte, sabiedrības informēšana par bibliotēkas funkcijām, pakalpojumiem:**

Informēju sabiedrību par bibliotēkas pakalpojumiem, gan bibliotēkā, gan mājas lapā, gan arī ar afišu palīdzību. Bibliotēkā redzamā vietā ir izvietoti un pieejami Žīguru bibliotēkas gada pārskati, ar tiem var iepazīties arī bibliotēkas mājas lapā.

Pēc jaunieguvumu saņemšanas ar jaunāko literatūru tiek iepazīstinātas bērnudārza audzinātājas, pagasta iedzīvotāji, skolotāji un skolēni – aicinot bibliotēkā apskatīt izstādi vai arī aiznesot pēc pieprasījuma konkrētu grāmatu lasītājam, informācija tika ievietota bibliotēkas mājas lapā un izlikta bibliotēkas telpā.

**Bibliotēkas informācija tīmeklī:**

* **bibliotēkas tīmekļa vietne (mājaslapa):** informācija par norisēm bibliotēkā tiek publicēta Žīguru bibliotēkas mājas lapā <http://www.bibliotekas.lv/ziguri>
* **emuāri (blogi):** tādu nav
* **sociālie tīkli:** sociālajā tīkla Facebook tika ievietota dažāda informācija par dažādiem jaunumiem bibliotēkā
* **citas tīmekļa vietnes:** Sabiedriskās attiecības bibliotēkas darbā ir sevišķi nozīmīgas. Ir dota iespēja sadarboties ar Balvu novada domes mājas lapas redaktori.
* **Veiksmīgākie bibliotēku popularizējošie pasākumi:** Visbiežāk izmantotais bibliotēkas sniegto pakalpojumu un literatūras popularizēšanas un krājumu atklāsmes veids ir izstādes, veltītas svētkiem, kalendārajiem datumiem, ievērojamu cilvēku jubilejām, kā arī aktuāliem notikumiem Latvijā un pasaulē.

2024. gadā daudziem bērnu rakstniekiem un dzejniekiem bija jubilejas, un bibliotēkā bija iespēja apmeklēt rakstnieku literāro darbu izstādes, paņemt izstāžu materiālus lasīšanai uz mājām.

Bibliotēka rīkoja arī jauno grāmatu apskatus.

Visi izstāžu materiāli tika ņemti no bibliotēkas fonda, kā arī no interneta resursiem:

[www.letonika.lv](http://www.letonika.lv)

[www.literature.lv](http://www.literature.lv)

[www.diena.lv](http://www.diena.lv)

[www.delfi.lv](http://www.delfi.lv) u.c.

***Tabula “Sociālo tīklu saturvienību skaits”***

|  |  |
| --- | --- |
|  | Saturvienību skaits |
| **2024** |
| Facebook | 10 |
| Instagram |  |
| TikTok |  |
| YouTube |  |
| X |  |
|  |  |

**Ar publicitātes darbu saistītās problēmas un to risinājumi:** Būtisku problēmu nav, ir tikai jādarbojas .

1. **SADARBĪBAS TĪKLA RAKSTUROJUMS**

**Sadarbība ar pašvaldību un pašvaldības institūcijām:**

Veiksmīga sadarbība bibliotēkas pakalpojumu popularizēšanā un lasīšanas veicināšanas  
pasākumu norisē bija ar Viduču pamatskolu ( izglītības iegūšanas vieta – Žīguri). Kopīgi tika plānoti pasākumi, tikšanās un dažādas ar bibliotēku saistītās aktivitātes. Otrajā pusgadā, līdz ar skolas slēgšanu, veiksmīgi sadarbojamies ar PPI “Namiņš” filiāles Žīguros audzēkņiem un viņu skolotājām.

Notiek sadarbība arī ar Žīguru pagasta pārvaldi.

**Citi sadarbības partneri reģionā un Latvijā, veiktās sadarbības aktivitātes:**

Tika veicināta sadarbība ar citām bibliotēkām, izglītības iestādēm un citām iestādēm – atbilstoši bibliotēkas funkcijām un uzdevumiem.

Par visām bibliotēkas darba aktualitātēm informāciju sniedz Balvu Centrālās bibliotēkas metodiķe. Bibliotēkas vadītāja vienmēr saņem piedāvājumus no Balvu Centrālās bibliotēkas apmeklēt kādu no konferencēm, semināriem un lekcijām, kā arī par jaunāko bibliotēkas sfērā.

No LNB bibliotēka saņem gan informatīvo atbalstu, gan materiālo.

**Pārrobežu sadarbība, starptautiskā sadarbība:** Bibliotēka turpina sadarbību ar zviedru fondu ‘’Gnosjo Hjalper’’ un Dagniju Dalbiņu. Dagnija kādreiz dzīvoja un mācījās Žīguros un, pateicoties viņai un viņas zviedru draugiem, bibliotēkai tika sagādāti materiāli, rotaļlietas bērnu stūrītim, kancelejas preces un mēbeles. Tas palīdzēja radīt mājīgumu telpās, gan bagātināja dažādus pasākumus.

Atbilst ANO Ilgtspējīgas attīstības mērķiem



2025. gada 24.janvāris.

Balvu novada Žīguru bibliotēkas vadītāja B.Troška

**PIELIKUMI**

**Tabula “Apmeklētie profesionālās pilnveides pasākumi”**

|  |  |  |  |  |  |
| --- | --- | --- | --- | --- | --- |
| **N.p.k.** | **Norises laiks** | **Norises vieta** | **Organizētājs(-i)** | **Pasākuma nosaukums, galvenās tēmas** | **Stundu skaits** |
| 1. | 31.01.24. | Balvu muižas konferenču zāle | Balvu Centrālā bibliotēka | “Prāvesta Alberta Budžes piemiņai veltīti novadpētniecības lasījumi III” | 5 |
| 2. | 15.02.24. | Tiešsaite, platforma ZOOM | Latvijas Nacionālā bibliotēka | Seminārs “Kā panākt dubultjaudu lasītveicināšanai?” |  |
| 3. | 26.03.24. | Balvu muiža | Balvu Centrālā bibliotēka | Balvu novada publisko bibliotēku darbinieku pavasara seminārs 2024” | 3 |
| 4. | 23.10.24. | Balvu Centrālā bibliotēka | Balvu Centrālā bibliotēka | Balvu novada publisko bibliotēku darbinieku seminārs. | 3 |
| 5. | 14.11.24. | Tiešsaite, platforma ZOOM |  | Seminārs “Lasītprasmes veicināšana latgaliski.” |  |
| 6. | 28.11.24. | Balvu Centrālā bibliotēka | Balvu Centrālā bibliotēka | “Grāmatniecība, lasīšanas paradumi un to kultivēšana Ziemeļlatgalē” | 4 |

Lasām ar vecāko grupiņu “Bērnu žūrijas grāmatas”





